钦定古今图书集成/明伦汇编/氏族典/第121卷 > 陈从信
## 钦定古今图书集成/明伦汇编/氏族典/第121卷 > 陈从信

按《宋史陈从信传》：“从信字思齐，亳州永城人。恭谨强
毅，心计精敏。太宗在晋邸，令典财用，王宫事无大小
悉委焉。累官右知客押衙。太宗即位，迁东上阁门使，
充枢密都承旨。会八作副使綦廷珪因疾假满不落
籍，愈日不朝参即入班中，宣徽使潘美、王仁赡并坐
夺奉一季，从信与阁门使商凤责授闲厩使、阁门祗”
候，馀抵罪有差。太平兴国三年，改左卫将军，复为枢
密都承旨。太宗征并、汾，以为大内副都署。七年，坐秦
王廷美事，以本官罢。明年，分使三部，以从信为度支
使，加右卫大将军。九年，卒，年七十三，赠太尉。